Το ***Φρέντυ εναντίον Τζέισον*** (πρωτότυπος τίτλος ***Freddy vs. Jason***) είναι αμερικάνικη ταινία δράσης και σλάσερ. Κυκλοφόρησε το 2003 σε σκηνοθεσία του Ρόνι Γιού και σε σενάριο των Μαρκ Σουίφτ και Ντάμιαν Σάνον. Η ταινία, μια μίξη των ταινιών *Εφιάλτης στο Δρόμο με τις Λεύκες* και *Παρασκευή και 13*, τις εγκαθιστά αναδρομικά σε ένα μοιρασμένο σύμπαν και βάζει τους εμβληματικούς κακούς των ταινιών τρόμου Φρέντυ Κρούγκερ και Τζέισον Βόρχις να αντιμετωπίσουν ο ένας τον άλλο. Είναι η τελευταία ταινία και στα δύο franchise προτού κυκλοφορήσουν τα reboots τους (δηλαδή οι ταινίες που επανεκκίνησαν τις ιστορίες). Η ταινία είναι η όγδοη στο franchise του *Εφιάλτης στο Δρόμο με τις Λεύκες* και η ενδέκατη σε εκείνο του *Παρασκευή και 13*.

Στη ταινία, ο Φρέντυ (Ρόμπερτ Ίνγκλαντ) έχει καταστεί μη ικανός να στοιχειώνει τα όνειρα των ανθρώπων, αφού οι κάτοικοι του Σπρίνγκγουντ του Οχάιο, τον έχουν ξεχάσει ως επί το πλείστον μετά το θάνατο και τη πτώση του στη κόλαση. Για να επανακτήσει τις δυνάμεις του (και την ελευθερία του), φέρνει πίσω στη ζωή το Τζέισον (Κεν Κάιρζινγκερ) και τον χειραγωγεί ώστε να ταξιδέψει στο Σπρίνγκγουντ για να προκαλέσει φόβο και πανικό. Αυτό πυροδοτεί τη φήμη ότι ο Φρέντυ έχει επιστρέψει. Παρόλο που ο Τζέισον προκαλεί αρκετό φόβο ώστε ο Φρέντυ να στοιχειώσει τη πόλη ξανά, εξοργίζει το Φρέντυ όταν του στερεί τα ενδεχόμενα θύματα του. Αυτό καταλήγει σε μια κλιμακωτή μάχη μεταξύ των δύο υπερφυσικών δολοφόνων.

Το *Φρέντυ εναντίον Τζέισον* κυκλοφόρησε στις Ηνωμένες Πολιτείες στις 15 Αυγούστου 2003. Είχε ακαθάριστα έσοδα $114 εκατομμύρια, κάνοντας τη ταινία τη πιο επιτυχημένη στο franchise του *Παρασκευή και 13* και τη δεύτερη πιο επιτυχημένη στο franchise του *Εφιάλτης στο Δρόμο με τις Λεύκες*. Η ταινία είναι εκείνη με τη τελευταία εμφάνιση του Ίνγκλαντ ως Φρέντυ Κρούγκερ, παρόλο που εμφανίστηκε ως Κρούγκερ σε ένα επεισόδιο της σειράς *Οι Γκόλντμπεργκ*.

Πλοκή
-----

Ο Φρέντυ Κρούγκερ, πλέον ανίσχυρος στη κόλαση αφού οι κάτοικοι του Σπρίνγκγουντ τον έχουν ξεχάσει, χρησιμοποιεί τις εναπομείνουσες δυνάμεις του για να επαναφέρει στη ζωή το Τζέισον Βόρχις. Ο Φρέντυ τότε μεταμφιέζεται και παριστάνει τη μητέρα του Τζέισον και τον χειραγωγεί ώστε να σκοτώσει έφηβους στο Σπρίνγκγουντ για να προκληθεί φόβος και να μπορέσει να ανακτήσει τις δυνάμεις του.

Εντωμεταξύ, η Λόρι Κάμπελ, που ζει με το χήρο πατέρα της, κοιμάται στο ίδιο σπίτι με τους φίλους της, Κία και Γκιμπ. Αργότερα έρχεται ο Τρέι, ο σύντροφος της Γκιμπ, και ο φίλος του, Μπλέικ, τον οποίο η Κία προσπαθεί να φέρει κοντά με τη Λόρι, προς την απέχθεια της τελευταίας. Ο Τζέισον σκοτώνει το Τρέι εκείνη τη νύχτα, και η αστυνομία υποπτεύεται το Φρέντυ. Μετά από έναν εφιάλτη, ο Μπλέικ ξυπνά και βλέπει το πατέρα του νεκρό προτού δολοφονηθεί και ο ίδιος από το Τζέισον. Η αστυνομία αποκαλεί το συμβάν μια δολοφονία-αυτοκτονία την επόμενη ημέρα, θέλοντας να περιορίσει το Φρέντυ.

Σε ένα άλλο μέρος, ο πρώην σύντροφος τη Λόρι, Γουίλ Ρόλινς και ο φίλος του Μαρκ Ντέιβις, που είναι ασθενείς στο Ψυχιατρικό Νοσοκομείο Ουέστιν Χιλς, παίρνουν το φάρμακο Υπνοσίλ για να καταστείλουν τα όνειρα τους λόγω της επαφής που είχαν με το Φρέντυ στο παρελθόν. Ένα δελτίο ειδήσεων τους παρακινεί να διαφύγουν για να προειδοποιήσουν τη Λόρι για το Φρέντυ. Αυτή τη νύχτα, η Λόρι και οι φίλοι της συμμετέχουν σε ένα ρέιβ πάρτι σε ένα χωράφι. Ο Φρέντυ επιχειρεί να δολοφονήσει τη Γκιμπ μέσα σε ένα όνειρο της, όμως ο Τζέισον σκοτώνει εκείνη και άλλους συμμετέχοντες του πάρτι στο πραγματικό κόσμο· αυτό κάνει το Φρέντυ να συνειδητοποιήσει πως το δολοφονικό ξέσπασμα του Τζέισον θα του στερήσει τα θύματα του.

Ο Λίντερμαν και ο Φρίμπεργκ διαφεύγουν από το πάρτι με το Γουίλ, τη Λόρι και τη Κία. Έπειτα, η Λόρι και ο Γουίλ πηγαίνουν στο σπίτι του Μαρκ όπου βρίσκουν το Φρέντυ να τον σκοτώνει. Ο αστυνόμος Σταμπς πλησιάζει τη Λόρι και τους φίλους της, όπου συνειδητοποιούν το σχέδιο του Φρέντυ. Μαθαίνοντας για το Υπνοσίλ, προσπαθούν να το κλέψουν από το Ουέστιν Χιλς· ο Φρέντυ καταλαμβάνει το Φρίμπεργκ, ωστόσο, ο οποίος πετάει το φάρμακο. Αφού σκοτώνει το Σταμπς με ηλεκτροπληξία, ο Τζέισον ναρκώνεται από το κατειλημμένο Φρίμπεργκ και τον σκοτώνει προτού χάσει τις αισθήσεις του.

Οι έφηβοι καταστρώνουν ένα σχέδιο σύμφωνα με το οποίο θα έβγαζαν το Φρέντυ από το κόσμο των ονείρων και θα τον ανάγκαζαν να αντιμετωπίσει το Τζέισον, μεταφέροντας το τελευταίο στη πλέον εγκαταλελειμμένη Κατασκήνωση Κρίσταλ Λέικ. Ο Φρέντυ μονομαχεί με το Τζέισον στο κόσμο των ονείρων όπου οι δυνάμεις του τον κάνουν να αντιληφθεί ότι ο Τζέισον φοβάται το νερό μετά το θάνατο του από πνιγμό. Έπειτα χρησιμοποιεί το νερό για να κάνει το Τζέισον ανίσχυρο, όμως η Λόρι κοιμάται για να τον σώσει. Ο Φρέντυ της επιτίθεται και αποκαλύπτει πως εκείνος ήταν ο δολοφόνος της μητέρας της. Ο Τζέισον ξυπνά στη Κατασκήνωση Κρίσταλ Λέικ και κυνηγά τους έφηβους σε ένα ξυλόσπιτο. Ο Λίντερμαν σκοτώνεται και το ξυλόσπιτο πιάνει φωτιά. Η Λόρι ξυπνά και τραβά το Φρέντυ στο πραγματικό κόσμο, όπου τον αντικρύζει ο Τζέισον, ο οποίος συνειδητοποιεί πως ο Φρέντυ φοβάται τη φωτιά μετά το θάνατο του σε μια πυρκαγιά και το χρησιμοποιεί υπέρ του αναγκάζοντας τον να προχωρήσει σε φλεγόμενες εκτάσεις. Καθώς ο Τζέισον και ο Φρέντυ μάχονται, οι έφηβοι που έχουν απομείνει διαφεύγουν από το ξυλόσπιτο.

Η Κία αποσπά τη προσοχή του Φρέντυ μέχρι που τη σκοτώνει ο Τζέισον. Στην αποβάθρα οι δύο δολοφόνοι χτυπούν ο ένας τον άλλο με καταστροφικά χτυπήματα, με το Τζέισον να κόβει το χέρι με τα μεταλλικά νύχια του Φρέντυ και το Φρέντυ να κόβει τα δάκτυλα του Τζέισον και να του τρυπάει τα μάτια. Η Λόρι και ο Γουίλ ρίχνουν βενζίνη στην αποβάθρα και τη τυλίγουν στις φλόγες· αυτό κάνει τις δεξαμενές προπανίου να εκραγούν, ρίχνοντας τους δυο δολοφόνους μέσα στη λίμνη. Ο Φρέντυ ξεφεύγει και προσπαθεί να σκοτώσει τη Λόρι και το Γουίλ, όμως ένας τραυματισμένος Τζέισον τον καρφώνει με ένα από τα μεταλλικά νύχια του κομμένου του χεριού και η Λόρι αποκεφαλίζει το Φρέντυ με το μεγάλο μαχαίρι του Τζέισον. Το ακέφαλο σώμα του Φρέντυ και ο Τζέισον πέφτουν στη λίμνη, φαινομενικά νεκροί. Αφού έριξε το μαχαίρι στη λίμνη, η Λόρι και ο Γουίλ φεύγουν.

Το επόμενο πρωί, ο Τζέισον αναδύεται από τη λίμνη ως νικητής, κρατώντας το κεφάλι του Φρέντυ και το μαχαίρι του. Ωστόσο, ο Φρέντυ ξαφνικά κλείνει το μάτι του καθώς το απειλητικό γέλιο του ακούγεται, υπονοώντας πως είναι ακόμη ζωντανός.

Εξωτερικοί Σύνδεσμοι
--------------------

* *Φρέντυ εναντίον Τζέισον*   στην IMDb
* *Φρέντυ εναντίον Τζέισον* στο Box Office Mojo
* *Φρέντυ εναντίον Τζέισον* στο Rotten Tomatoes
* *Φρέντυ εναντίον Τζέισον* στο Metacritic
* Σελίδα της ταινίας στην ιστοσελίδα Camp Crystal Lake
* Σελίδα της ταινίας στο Fridaythe13thfilms.com
* *Φρέντυ εναντίον Τζέισον* στο Nightmare on Elm Street Companion

Πηγές
-----

* Bracke, Peter (2006), *Crystal Lake Memories: The Complete History of Friday The 13th*, Titan Books, ISBN 978-1845763435
* Grove, David (2005), *Making Friday the 13th: The Legend of Camp Blood*, FAB Press, ISBN 978-1903254318

Παραπομπές
----------

1. 1 2  "Freddy Vs. Jason"
2. ↑